Michael Oenning

Michael Oenning (s. 27. syyskuuta 1965) on saksalainen jalkapallovalmentaja ja entinen pelaaja. 

Ura

Oenningin pelaajaura oli varsin vaatimaton ja hän pelasi muutamia vuosia pienissä saksalaisseuroissa. Valmennusuransa hän aloitti vuonna 1999 Baden-Württembergin osavaltion jalkapalloliiton palveluksessa. Vuonna 2000 hänestä tuli Saksan alle 18- ja 20-vuotiaiden maajoukkuevalmentaja. Hän hoiti molempia tehtäviä rinnakkain vuoteen 2004, kunnes siirtyi Borussia Mönchengladbachin apulaisvalmentajaksi.

Oenning toimi Mönchengladbachin apulaisvalmentajana vuoden verran siirtyen 2005 VfL Wolfsburgiin apulaisvalmentajaksi. Oenning työskenteli Wolfsburgissa pari vuotta toimien Holger Fachin ja Klaus Augenthalerin apuvalmentajana. Keväällä 2007 Oenning toimi Augenthalerin potkujen jälkeen yhdessä ottelussa seuran päävalmentajana. Kesällä 2007 hän siirtyi VfL Bochumin organisaatioon alle 19-vuotiaiden joukkueen päävalmentajaksi.

Helmikuussa 2008 Oenning siirtyi Thomas von Heesenin apuvalmentajaksi 1. FC Nürnbergiin. Kun von Heesen sai syyskuussa 2008 potkut seurasta, nousi Oenning päävalmentajaksi. Michael Oenning wird Chef-Trainer des 1. FC Nürnberg Oenning allekirjoitti sopimuksen kesäkuuhun 2009 saakka, mutta nousu Bundesliigaan keväällä 2009 poikivat hänelle jatkosopimuksen aina kesään 2011 saakka. 

Kausi 2009/10 Bundesliigassa alkoi kohtuullisesti, mutta kauden vanhetessa tulokset alkoivat muuttua kehnoiksi. Lopulta seura erotti Oenningin joulutauon alettua. Lopullinen niitti oli 3–0 tappio 1. FC Kölnille tärkeässä putoamiskamppailussa. Kommt Hecking für Oenning?

Kesäkuussa 2010 Oenning siirtyi Armin Vehin apulaisvalmentajaksi Hamburger SV:hen. Oenning wird Vehs Co-Trainer Maaliskuussa 2011 hän nousi potkut saaneen Vehin paikalle HSV:n päävalmentajaksi. Official: Hamburg Sack Armin Veh Vaikka Oenning ei saanutkaan piiskattua HSV:tä aivan niin hyvään vauhtiin kuin toivottiin, jatkoi seura hänen sopimustaan huhtikuussa 2011 kesään 2013 saakka. Oenning bestätigt Vertrag bis 2013 Kausi 2011/12 alkoi HSV:n osalta katastrofaalisesti ja Oenning sai potkut 19. syyskuuta HSV:n majaillessa viiden kierroksen jälkeen sarjajumbona vain yhdellä pisteellä. Aus für Michael Oenning!

Tammikuussa 2016 Oenningista tuli Unkarin pääsarjassa putoamiskamppailuun vajonneen Vasasin päävalmentaja.Oenning übernimmt Vasas Budapest Oenningin johdolla Vasas säilyi niukasti Unkarin pääsarjassa yhden pisteen turvin. Kaudella 2016/17 Vasas pelasi loistavan kauden ja sijoittui liigassa yllättäen kolmanneksi, mikä oli joukkueen paras sijoitus 16 vuoteen. Kaudella 2017/18 menestys jäi vaisuksi ja kauden päätteeksi Vasas putosi liigasta. Seura ei uusinut Oenningin sopimusta ja hän jätti seuran kesällä 2018.Vasas: Michael Oenning távozik az angyalföldiektől

Marraskuun puolivälissä 2018 Oenningista tuli 2. Bundesliigassa toiseksi viimeiseksi juuttuneen 1. FC Magdeburgin päävalmentaja.Michael Oenning wird Cheftrainer des 1. FC Magdeburg  Oenning ei saanut pelastettua Magdeburgia putoamiselta ja kauden jälkeen seura ei jatkanut hänen sopimustaan.1. FCM mit verändertem Gesicht in Liga 3 

Marraskuussa 2019 Oenningista tuli Kreikan Superliigan Arisin päävalmentaja.Michael Oenning wird Trainer in Griechenland Oenning sai potkut seurasta syyskuussa 2020, kun Aris oli pudonnut Eurooppa-liigan karsinnoissa.Aus bei Aris! Charisteas feuert Ex-FCN-Coach Oenning 

Joulukuussa 2020 Oenning jatkoi uraansa unkarilaisen Újpestin päävalmentajana.Michael Oenning az új vezetőedző Hän johdatti joukkueen Unkarin cupin loppuotteluun, mutta mestaruus jäi haaveeksi Fehérvárin oltua vahvempi finaalissa.MK: Gyakorolni kellett az ünneplést, nem vagyunk hozzászokva – Michael Oenning Oenning sai potkut seurasta joulukuun lopussa 2021.Újpest: szerződést bontottak Michael Oenninggel

Tammikuussa 2022 Oenning teki kesään 2023 ulottuvan sopimuksen Itävallan Erste Ligassa pelaavan Wacker Innsbruckin kanssa.Michael Oenning neuer Trainer beim FC Wacker Innsbruck Seura ajatui talousvaikeuksien vuoksi konkurssiin ja Oenningin urakka seurassa päättyi kauden 2021/22 jälkeen.Wacker Innsbruck reichte Insolvenzantrag ein

Meriitit

 Nousu Bundesliigaan: 2009

Lähteet

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1965 syntyneet
Luokka:Elävät henkilöt